| Sija |        |        |        | Yhteensä |
| --- | --- | --- | --- | --- |
| 64. | 1 | 1 | 0 | 2 |

**Botswana** on osallistunut yleisurheilun ulkoratojen täyden ohjelman maailmanmestaruuskilpailuihin ensimmäisistä, vuoden 1983 kisoista lähtien. Maa on saavuttanut yhden kultamitalin Daegun kisoissa 2011, yhden hopeamitalin Moskovassa 2013 sekä kaksi pistesijaa Berliinissä 2009, yhden Pekingissä 2015, neljä Lontoossa 2017 ja kaksi Eugenessa 2022.

Ennen vuotta 2009 Botswanan paras MM-kisasaavutus oli Kabelo Kgosiemangin yhdeksäs sija korkeushypyssä Osakassa 2007. Samoissa kisoissa Amantle Montsho sijoittui 400 metrin juoksun välierässään neljänneksi välierien 12:nneksi nopeimmalla ajalla. Berliinissä 2009 Gable Garenamotse sijoittui pituushypyssä seitsemänneksi ja Amantle Montsho 400 metrin juoksussa seitsemänneksi. Heidän lisäkseen loppukilpailuun selviytyi Kabelo Kgosiemang, joka sijoittui korkeushypyssä 13:nneksi. Daegussa 2011 Amantle Montsho voitti kultaa 400 metrin juoksussa, ja kaksi vuotta myöhemmin Moskovassa hän saavutti samassa lajissa hopeaa. Moskovassa Kgosiemang sijoittui korkeushypyssä kymmenenneksi. Pekingissä 2015 Isaac Makwala juoksi 400 metrillä viidenneksi. Lontoossa 2017 Baboloki Thebe sijoittui 400 metrillä neljänneksi, Nijel Amos 800 metrillä viidenneksi, Isaac Makwala 200 metrillä kuudenneksi ja naisten 4 × 400 metrin viestijoukkue seitsemänneksi. Dohassa 2019 Botswana ei saavuttanut yhtään pistesijaa. Eugenessa 2022 Bayapo Ndori sijoittui 400 metrin juoksussa kuudenneksi ja miesten 4 × 400 metrin viestijoukkue samoin kuudenneksi.

Botswanan MM-mitalit kisoittain
-------------------------------

| Kisavuosi ja -paikka | Miehet | Naiset | Yhteensä |
| --- | --- | --- | --- |
|  | Kulta | Hopea | Pronssi | Kulta | Hopea | Pronssi | Kulta | Hopea | Pronssi | Yhteensä | Sijoitusmitalitilastossa |
| 1983–2009 | 0 | 0 | 0 | 0 | 0 | 0 | 0 | 0 | 0 | 0 | – |
| 2011 Daegu | 0 | 0 | 0 | 1 | 0 | 0 | 1 | 0 | 0 | 1 | 14. |
| 2013 Moskova | 0 | 0 | 0 | 0 | 1 | 0 | 0 | 1 | 0 | 1 | 26. |
| 2015 Peking | 0 | 0 | 0 | 0 | 0 | 0 | 0 | 0 | 0 | 0 | – |
| 2017 Lontoo | 0 | 0 | 0 | 0 | 0 | 0 | 0 | 0 | 0 | 0 | – |
| 2019 Doha | 0 | 0 | 0 | 0 | 0 | 0 | 0 | 0 | 0 | 0 | – |
| 2022 Eugene | 0 | 0 | 0 | 0 | 0 | 0 | 0 | 0 | 0 | 0 | – |
| **Yhteensä** | **0** | **0** | **0** | **1** | **1** | **0** | **1** | **1** | **0** | **2** | 64. |

Botswanan MM-mitaliurheilijat
-----------------------------

| Urheilija | Kulta | Hopea | Pronssi | Yhteensä | Vuodet |
| --- | --- | --- | --- | --- | --- |
| Amantle Montsho | 1 | 1 | 0 | 2 | 2011–2013 |
|

Lähteet
-------

* *IAAF Statistics Handbook: Berlin 2009*, s. 186, 425, IAAF, viitattu 30.8.2009 (Osa 1 (PDF) Osa 2 (PDF))
* Botswana Berliinin MM-kilpailuissa 2009 IAAF. Viitattu 30.8.2009. (englanniksi)
* Botswana Daegun MM-kilpailuissa 2011 IAAF. Viitattu 3.10.2017. (englanniksi)
* Botswana Moskovan MM-kilpailuissa 2013 IAAF. Viitattu 19.8.2013. (englanniksi)
* Botswana Pekingin MM-kilpailuissa 2015 World Athletics. Viitattu 1.8.2022. (englanniksi)
* Botswana Lontoon MM-kilpailuissa 2017 World Athletics. Viitattu 1.8.2022. (englanniksi)
* Botswana Dohan MM-kilpailuissa 2019 World Athletics. Viitattu 1.8.2022. (englanniksi)
* Botswana Eugenen MM-kilpailuissa 2022 World Athletics. Viitattu 1.8.2022. (englanniksi)